Dr'Bruno Keiser, isch 3. Haiptma, das isch schwär,  aber nur, Chuchischef im Militär.  Einisch muäsch, i WK gogä Chochä,  d'Sain Morice, isch weyt und breit kei Chnochä.  "Richtig Militär", duäsch ubertreybä,  "diä chenid nidä'mal, s'Uifgebot richtig schreybä".  Dui telefoniärsch, am Haiptma Griän, mid grossem Gschiss,  "wo isch mey Chauffeur und mey Chuchi, d'Sain Morice?"  "Halt, halt Bruno, das isch aber kei Witz,  eysä WK, isch in St. Moritz!"    Dr'Bruno isch im Personalrestaurant z'Ämmä, Schef,  ad'Arbet fahrsch, mid'emä Roller, ä chleynä Teff.  Hit hed Frai nu ä chleyni Bitt:  "Nimm nu grad, dr'Giselsack mit."  We scho mängisch, steygsch uf'ä Teff, fir Ämmä,  und dr'Giselsack, zwisched Bei chlämmä.  Statt zum Container vor'em Huis,  fahrsch langsam und gmiätlich duruis.  Aber churz vor Ämmä,  duäd dich bim Sattel, eppis chlämmä.  Bruno, äs muäs dr'diänä, wett'i meinä,  hesch dr'Sack, immer nu  zwischä dr'Beinä.